ΑΠΟΦΑΣΗ ΤΗΣ ΕΠΙΤΡΟΠΗΣ

της 26ης Μαρτίου 1992

για την εξουσιοδότηση της Γαλλικής Δημοκρατίας να επιτρέψει προσωρινά την εμπορία σπόρων για σπορά αραβοσίτου που δεν ικανοποιούν τις απαιτήσεις της οδηγίας 66/402/ΕΟΚ του Συμβουλίου

(92/201/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 66/402/ΕΟΚ του Συμβουλίου της 14ης Ιουνίου 1966 περί της εμπορίας σπόρων για σπορά σιτηρών (1), όπως τροποποιήθηκε τελευταία από την οδηγία 90/654/ΕΟΚ (2), και ιδίως το άρθρο 17,

το αίτημα που υποβλήθηκε από τη Γαλλική Δημοκρατία,

Εκτιμώντας:

ότι η παραγωγή ορισμένων ποικιλιών σπόρων για σπορά αραβοσίτου που ανταποκρίνονται στις απαιτήσεις της οδηγίας 66/402/ΕΟΚ ήταν ανεπαρκής κατά το 1991 στη Γαλλία και δεν επιτρέπει συνεπώς να καλυφθούν οι ανάγκες της χώρας αυτής 7

ότι δεν είναι δυνατό να καλυφθεί η αίτηση αυτή κατά τρόπο ικανοποιητικό προσφεύγοντας σε σπόρους για σπορά που προέρχονται από άλλα κράτη μέλη ή τρίτες χώρες, οι οποίοι να ανταποκρίνονται σε όλες τις απαιτήσεις που καθορίζονται από την εν λόγω οδηγία 7

ότι πρέπει, συνεπώς, να εξουσιοδοτηθεί η Γαλλία για περίοδο που λήγει στις 31 Μαΐου 1992, να επιτρέψει την εμπορία σπόρων για σπορά των προαναφερθέντων ειδών, οι οποίοι δεν εμφαίνονται στον κοινό κατάλογο των ποικιλιών των γεωργικών ειδών, ούτε στον εθνικό κατάλογο των ποικιλιών αυτού του κράτους μέλους, ούτε στους εθνικούς καταλόγους των ποικιλιών άλλων κρατών μελών 7

ότι, επιπλέον, πρέπει να εξουσιοδοτηθούν τα άλλα κράτη μέλη που είναι σε θέση να εφοδιάσουν τη Γαλλία με αυτούς τους σπόρους για σπορά, που δεν ικανοποιούν τις απαιτήσεις της εν λόγω οδηγίας, να επιτρέψουν την εμπορία τέτοιων σπόρων εφόσον προορίζονται για τη Γαλλία 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εξουσιοδοτείται η Γαλλική Δημοκρατία να επιτρέψει, για περίοδο που λήγει στις 31 Αυγούστου 1992, την εμπορία στο έδαφός της 210 τόνων κατ' ανώτατο όριο σπόρων για σπορά αραβοσίτου (Zea Mays L.), των ποικιλιών «Waxy», που έχουν δείκτη FAO όχι ανώτερο του 550, οι οποίες δεν εμφαίνονται ούτε στον κοινό κατάλογο των ποικιλιών των γεωργικών ειδών, ούτε στον εθνικό κατάλογο των ποικιλιών αυτού του κράτους μέλους, ούτε στους εθνικούς καταλόγους των ποικιλιών των άλλων κρατών μελών. Η επίσημη ετικέτα φέρει την ένδειξη «Προοριζόμενες αποκλειστικώς για τη Γαλλία».

Άρθρο 2

Τα άλλα κράτη μέλη εξουσιοδοτούνται, με τους όρους που προβλέπονται στο άρθρο 1, να επιτρέψουν την εμπορία στο έδαφός τους 210 τόνων σπόρων για σπορά αραβοσίτου των εν λόγω ποικιλιών, εφόσον προορίζονται αποκλειστικώς για τη Γαλλία. Η επίσημη ετικέτα φέρει την ένδειξη «Προοριζόμενες αποκλειστικώς για τη Γαλλία».

Άρθρο 3

Τα κράτη μέλη ανακοινώνουν στην Επιτροπή πριν από τις 31 Ιουλίου 1992 τις ποσότητες των σπόρων για σπορά που διατίθενται στο εμπόριο στο έδαφος τους σύμφωνα με την παρούσα απόφαση. Η Επιτροπή πληροφορεί σχετικά τα άλλα κράτη μέλη.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 26 Μαρτίου 1992. Για την Επιτροπή

Ray MAC SHARRY

Μέλος της Επιτροπής